Thomas av Woodstock var lederen for Lords Appellant, en gruppe mektige baroner som sluttet seg sammen for å ta makten fra Rikard II. De startet et væpnet opprør i 1387, og klarte å begrense kongens makt kraftig. I 1397, etter at kongens støttespiller John av Gaunt hadde kommet tilbake fra Spania, klarte Rikard å vinne tilbake makten i riket. Thomas ble fengslet i Calais og ventet på å bli stilt for retten for høyforræderi. Før det kunne skje ble han i begynnelsen av september 1397 myrdet av Nicholas Colfox, antagelig etter Rikard IIs ordre.